**Základná škola s materskou školou oznamuje zákonným zástupcom, že školský rok 2020/2021 sa začína 2. septembra 2020.**

**Otvorenie nového školského roka v materskej škole bude prebiehať nasledovne:**

Zákonní zástupcovia privádzajú svoje deti v čase od 6.00 h do 7.40 h hlavným vchodom budovy školy. Do budovy školy vstupuje dieťa s jedným zákonným zástupcom s prekrytými hornými dýchacími cestami rúškom, po vykonaní dezinfekcie rúk a po odovzdaní vyplneného a podpísaného tlačiva „Dotazník a vyhlásenie rodiča na začiatku školského roka“. Zákonný zástupca nájde formulár na stránke základnej školy alebo si ho vyzdvihne v škole u svojho triedneho učiteľa po predchádzajúcom telefonickom dohovore alebo pred budovou školy.

Celkový čas zdržiavania sa zákonného zástupcu sprevádzajúceho dieťa vo vonkajších a vnútorných priestoroch školy je maximálne 10 minút. Učiteľka preberie dieťa v triede po vykonaní ranného filtra. V prípade podozrenia na akútne ochorenie (nielen na COVID 19) nebude dieťa prevzaté. Zákonný zástupca zabezpečí umiestnenie rezervného rúška označeného menom dieťaťa do jeho skrinky. Zákonní zástupca vyzdvihne svoje dieťa z materskej školy v čase od 15.00 h do 16.00 h.

**Základná škola s materskou školou zároveň upozorňuje, že nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby, nesmie vstúpiť do priestorov školy. Pri výskyte týchto príznakov je potrebné telefonicky kontaktovať všeobecného lekára pre deti a dorast.**

**Ak dieťa materskej školy alebo žiak základnej školy v priebehu dňa vykáže niektorý z príznakov COVID-19, zákonný zástupca si ho bezodkladne vyzdvihne pred hlavným vchodom do budovy školy.**